Shumëzimi i mikrobeve dhe sëmundja gjumit
Shkencëtarët thonë se sëmundja e gjumit afrikan shkaktohet nga ndërveprimi i mikrobeve
Shkencëtarët janë duke ndjekur me kujdes vetitë e shumëzimit të organizmave mikroskopike, përfshirë ato që shkaktojnë sëmundjen e gjumit afrikan. Ata thonë se ajo që ndodh mes dy parazitëve mund të ketë pasoja të rëndësishme tek njerëzit. Korrespondenti i Zërit të Amerikës Joe De Capua njofton. Studjuesja Wendy Gibson thotë se kur është fjala për parazitët një-qelizorë, të njohura si "trypanosomet", mënyra e shumëzimit është e rëndësishme. Më parë mendohej se njëqelizorët shumoheshin nga ndarja dhe rindarja e qelizës. Por shkencëtarët thonë se këta lloj parazitësh kanë një jetë seksuale. Wendy Gibson është profesore e protozoologjisë në Universitetin e Bristolit. Studjuesja shpjegon se si e ka marrë emrin sëmundja. Rastet e sëmundjes së gjumit janë pakësuar në saje të diagnostikimit në fazat e hershme, trajtimit të plotë dhe kontrolllit më të mirë mizave "ce-ce". Ky është një lajm i mirë. Por profesoresha Gibson thotë se është gjithnjë e mundur përhapja e sëmundjes përsëri dhe se është e rëndësishme të kuptohet riprodhimi seksual tek mikrobet. Studimi mbi shoqërimin dhe ndërveprimin e mikrobeve ndihmon për të shpjeguar se si përhapen mikrobet dhe si formohen llojet e reja. Kjo është arsyeja që ajo që po ndodh në Ugandë me mikrobet, po ndiqet me shumë kujdes nga shkencëtarët. Tripanosomet bëjnë pjesë tek një grup organizmash, të njohur si protozoa. Këtu përfshihen gjithashtu microbe që shkaktojnë sëmundje si leishmania, që prek organet e brendshme; giardiasi, që shkakton çrregullim tek zorrët dhe trichomoniasi, që është një sëmundje e transmetueshme përmes rrugëve seksuale.